Forskrift om folkevalgtes godtgjøring, Osen kommune, Trøndelag

**Tekst merket gul er ny tekst

Tekst merket rød utgår**

**Hjemmel**: Fastsatt av Osen kommunestyre 5. oktober 2023 med hjemmel [i lov 22.juni 2018 nr 83](https://lovdata.no/dokument/NL/lov/2018-06-22-83/KAPITTEL_2-4) om kommuner og fylkeskommuner (kommuneloven) §§ [8-3](https://lovdata.no/dokument/NL/lov/2018-06-22-83/KAPITTEL_2-4#%C2%A78-3), [8-4](https://lovdata.no/dokument/NL/lov/2018-06-22-83/KAPITTEL_2-4#%C2%A78-4), [8-5](https://lovdata.no/dokument/NL/lov/2018-06-22-83/KAPITTEL_2-4#%C2%A78-5), [8-6](https://lovdata.no/dokument/NL/lov/2018-06-22-83/KAPITTEL_2-4#%C2%A78-6), [8-7](https://lovdata.no/dokument/NL/lov/2018-06-22-83/KAPITTEL_2-4#%C2%A78-7), [8-8](https://lovdata.no/dokument/NL/lov/2018-06-22-83/KAPITTEL_2-4#%C2%A78-8), [8-9](https://lovdata.no/dokument/NL/lov/2018-06-22-83/KAPITTEL_2-4#%C2%A78-9) og [8-10](https://lovdata.no/dokument/NL/lov/2018-06-22-83/KAPITTEL_2-4#%C2%A78-10).

Forskriften er fastsatt i henhold til [forvaltningslovens § 37](https://lovdata.no/dokument/NL/lov/1967-02-10/KAPITTEL_7#%C2%A737) og utarbeidet i samsvar med [kommunelovens kapittel 8.](https://lovdata.no/dokument/NL/lov/2018-06-22-83/KAPITTEL_2-4#KAPITTEL_2-4)

# Kapittel 1. Generelle bestemmelser

## §1-1. Formål og virkeområder

Denne forskriften skal i sin helhet revideres før oppstart av ny valgperiode. Sittende kommunestyre skal vedta neste valgperiodes forskrift. Forskriften skal legge til rette for bred rekruttering til kommunale tillitsverv gjennom økonomiske ordninger som gjør det mulig for alle å delta i lokalpolitikken.

[Kommuneloven](https://lovdata.no/dokument/NL/lov/2018-06-22-83), [forvaltningsloven](https://lovdata.no/dokument/NL/lov/1967-02-10) og andre relevante lover regulerer folkevalgtes ansvar, rettigheter og plikter.

Forskriften gjelder for kommunens folkevalgte; medlemmer og varamedlemmer i politiske utvalg, samt medlemmer i særskilte organ/styrer/råd opprettet iht. kommuneloven/med hjemmel i [kommuneloven](https://lovdata.no/dokument/NL/lov/2018-06-22-83/KAPITTEL_2-4#KAPITTEL_2-4).

## §1-2. Folkevalgtes rett og plikt til å delta i møte

Medlemmene i kommunens folkevalgte organ plikter å delta i organets møter hvis de ikke har gyldig forfall. Gyldig forfall er sykdom eller andre hindringer som gjør det uforholdsmessig vanskelig å møte.

Melding om forfall skal gis til organets leder eller organets sekretær i kommunens administrasjon.

## §1-3. Kommunale møter

Det skal for hvert år utarbeides en samlet plan for møtevirksomheten i kommunestyret, formannskap/administrasjonsutvalget. Kommunedirektøren i samråd med ordfører har ansvar for at en slik samordnet plan blir utarbeidet.

## §1-4. Opplæring og informasjon til de folkevalgte

1. I begynnelsen av hver valgperiode skal det arrangeres kurs for folkevalgte om de grunnleggende prinsipper om kommunal virksomhet. KS sitt kursopplegg blir lagt til grunn for opplæringen. I tillegg blir det gitt informasjon om lokale forhold, reglementer mv. i Osen kommune
2. Ordfører og kommunedirektør er ansvarlig for at opplæring under pkt a) blir arrangert
3. Alle praktiske og økonomiske ordninger som blir vedtatt for de folkevalgte sine arbeidsvilkår skal samles i egen forskrift. Forskriften kunngjøres på kommunens hjemmeside
4. Informasjon om eventuelle endringer i forskriften og nye tiltak skal straks meldes fra til de folkevalgte
5. Reglement for kommunestyre, formannskapet, administrasjonsutvalget og andre råd og utvalg kunngjøres på kommunens hjemmeside
6. Administrasjonen v/kommunedirektøren har ansvar for informasjonsvirksomheten overfor de folkevalgte

# Kapittel 2. Folkevalgtes rett til godtgjøring

## § 2-1. Folkevalgt på heltid/deltid

Alle folkevalgte gis godtgjøring. Godtgjøringsbeløp er omtalt for det enkelte verv. Representanter kan få avkortning i sin utbetaling ved fravær ut over 1/3 av møtene. Dette avregnes ved årsslutt. Folkevalgte har krav på å få dekt tapt arbeidsinntekt som følge av verv i Osen kommune, det være seg i forbindelse med formelle møter eller andre oppdrag som folkevalgt/tillitsvalgt jf. [kommunelovens § 8-2](https://lovdata.no/lov/2018-06-22-83/%C2%A78-2) og [§ 8-3](https://lovdata.no/lov/2018-06-22-83/%C2%A78-3).

## § 2-2. Rett til dekning av utgifter og økonomisk tap

Den som har et tillitsverv i Osen kommune, har krav på:

1. Skyss-, kost- og overnattingsgodtgjøring for reiser i forbindelse med vervet
2. Dekning av utgifter til barnepass ved deltakelse i møter som kommunen innkaller til og utgifter til telefon til ordfører og varaordfører
3. Erstatning for tapt inntekt som følge av vervet

**Godtgjørelser utbetales i henhold til fremlagte krav og møteprotokoller.**

**Godtgjørelser utbetales i henhold til fremlagte krav og møteprotokoller.****§ 2-3. Utmåling av erstatning av tapt inntekt som følger av vervet**
 *Legitimert tapt* inntekt etter § 2-2 bokstav c kan dekkes med inntil kr 3 000 per dag. Det er en
 forutsetning at den tapte inntekten er tilfredsstillende dokumentert/legitimert og attestert av
 arbeidsgiver. For selvstendig næringsdrivende godtas egenerklæring som dokumentasjon.

 *For ulegitimert* tap i ordinær inntekt som følge av vervet, kan etter regning utbetales erstatning
 med kr 200,- pr. time og inntil kr 1 100 pr. møtedag (studenter, pensjonister, hjemmeværende,
 frilansere osv.) Full dekning gis for 6 timers fravær, og over. Ulegitimert tapt arbeidsinntekt kan
 ikke gis til lønnsmottakere.  *Eget firma:*
Det presiseres at det er personinntekt – ikke firmaets inntekt – som skal være grunnlaget for å beregne tapt arbeidsinntekt. Merverdiavgift dekkes ikke. Det legges til grunn at tapt arbeidsfortjeneste pr. dag regnes lik pensjonsgivende inntekt dividert med 260 arbeidsdager.

# Alle krav om tapt arbeidsfortjeneste skal være Osen kommune i hende innen 15. januar påfølgende år. Innkomne krav etter dette, skal avslås.  Blir et krav om legitimert eller ulegitimert erstatning ikke imøtekommet, avgjør  formannskapet det med endelig virkning. Kapittel 2. Folkevalgtes rett til godtgjøring

## § 2-1. Folkevalgt på heltid/deltid

Alle folkevalgte i kommunen, har krav på godtgjøring for sitt arbeide. Godtgjøringsbeløp er omtalt for det enkelte verv, jf. § 3-2. Folkevalgte har krav på å få dekt tapt arbeidsinntekt/utgifter som følge av verv i Osen kommune, det være seg i forbindelse med formelle møter eller andre oppdrag som folkevalgt/tillitsvalgt jf. [kommunelovens § 8-2](https://lovdata.no/lov/2018-06-22-83/%C2%A78-2) og [§ 8-3](https://lovdata.no/lov/2018-06-22-83/%C2%A78-3). Godtgjørelser utbetales i henhold til fremlagte krav og møteprotokoller.

**§ 2-2. Utmåling av erstatning for tapt arbeidsinntekt/utgifter som følge av vervet**
 Det ytes iht. § 2-1 erstatning for tapt arbeidsinntekt/utgifter som følge av vervet. Det må søkes
 skriftlig om refusjon og kravet må fremsettes innen 15. januar påfølgende år. Selvstendig
 næringsdrivende kan ettersende nødvendig dokumentasjon om dette ikke kan fremskaffes
 innen 15. januar. Det kan kun kreves dekning etter en regel for §§ 2-2 og 2-3.

 *Personer med fast lønnsinntekt og selvstendig næringsdrivende – legitimert krav (dokumenteres)
 a)* Legitimert tapt arbeidsfortjeneste kan dekkes med inntil kr 3 000 per dag. Det er en
 forutsetning at den tapte inntekten er tilstrekkelig dokumentert/legitimert av arbeidsgiver.
 b) Folkevalgte som er ansatt i offentlig eller privat virksomhet og som ikke blir trukket i lønn
 for fravær ved ivaretakelse av kommunale verv, vil ikke få vederlag for tapt arbeidsinntekt.
 c) Legitimert tapt arbeidsinntekt til selvstendig næringsdrivende kan dekkes med
 inntil kr 3000,- per møtedag. Inntektstapet må være reelt og tilstrekkelig dokumentert,
 (ved selvangivelse, bekreftelse fra regnskapsfører eller tilsvarende). Det presiseres at det er
 personinntekten – ikke firmaets inntekt - som skal være grunnlaget for å beregne tapt
 arbeidsinntekt.

 *Ulegitimert tap: (som ikke kan dokumentere)*  a) Hjemmearbeidende, studenter, frilansere og andre som har ulegitimert tap av inntekt på
 grunn av kommunale verv, kan etter skriftlig søknad utbetales med kr 200,- per time og inntil
 kr 1 200 per møtedag. Full dekning gis for 6 timers fravær, og over.
 b) Yrkesaktive som er selvstendige næringsdrivende eller ansatte i bedrifter hvor de er
 medeier, styremedlem eller daglig leder, og som ikke kan dokumentere direkte tapt arbeids-
 fortjeneste, kan etter skriftlig søknad få godtgjort med inntil kr 300 per time med inntil kr 2 400
 per møte uten dokumentasjon.

**§ 2-3. Andre utgifter**
 Det kan ytes erstatning for påførte utgifter som følge av vervet med inntil kr 250,- per time og
 inntil kr 1 500 per møtedag. Full dekning gis for 6 timers fravær, og over.
 Som dokumentasjon godkjennes timeliste/ lønnsslipp for innleid hjelp. Ved slik refusjon
 utbetales ikke tapt arbeidsfortjeneste.

 Dette gjelder:
 a) Folkevalgte med omsorgsansvar for barn eller andre og
 b) for folkevalgte som må leie inn stedfortreder for seg, og selv bærer utgiftene knyttet til
 dette.

 Blir et krav om legitimert og ulegitimert erstatning eller krav etter §§ 2-2 og 2-3 ikke
 imøtekommet av administrasjonen, avgjør formannskapet det med endelig
 virkning.

**§ 2-4. Skyss-, kost- og overnattingsgodtgjørelse for reiser**
 Folkevalgte i kommunen har krav på skyss-, kost- og overnatting i forbindelse med
 tillitsvervet. Utgiftene refunderes etter dokumentasjon og godtgjøringen gis etter satser i
 Statens reiseregulativ. Kommunen dekker reiser med inntil kr 1 500 per møte.

**§ 2-5. Ordfører (tidligere 2-4)**

Ordførerens godgjøring er 85% av stortingsrepresentantens godtgjøring. Satsen blir årlig regulert i tråd med Stortingets reguleringer. Ordførers godtgjørelse er beregningsgrunnlaget som danner utgangspunkt for beregning av øvrige godtgjørelser etter denne forskriften, og benevnes som «nøkkellønnstrinnet»

Ordfører får utbetalt årlig godtgjørelse fordelt på 12 ulike utbetalinger gjennom året.

Ordførers godtgjørelse dekker kontortid, representasjon og andre oppdrag i egenskap av ordfører, utvalgsledelse i andre egne organer, møter i formannskapet, kommunestyret og i andre kommunale/interkommunale styrer, råd og organer der vedkommende er oppnevnt som kommunens representant.

Ordfører gis fri elektronisk kommunikasjon.

## §2-6. Varaordfører (tidligere 2-5)

Varaordføreren godtgjøres fast tilsvarende 10 % av nøkkellønnstrinnet, samt 5 % av nøkkellønnstrinnet som medlem av formannskapet. Varaordføreren gis ikke møtegodtgjørelse for andre utvalg, råd eller nemnder.

Godtgjørelsen dekker ansvar, representasjon og andre oppgaver i egenskap av varaordfører. Når varaordfører fungerer som ordfører, ut over 1 md. utbetales godtgjørelse som ordfører. Når varaordfører representerer i stedet for ordfører på enkeltdager, utbetales ikke godtgjøring ut over varaordførerfunksjonen.

Varaordfører har krav på dekning av utgifter til telefon.

Kapittel 3. Satser godtgjøring

## § 3-1. Møtegodtgjøring

Alle folkevalgte i kommunen, har krav på godtgjøring for sitt arbeid. Møtegodtgjøring er en kompensasjon for møtevirksomhet og forberedelser til møter. Godtgjøringen fastsettes ut ifra den arbeidsbelastning en antar vervet medfører, uavhengig av viktigheten av de enkelte verv.

Godtgjøringsbeløp er omtalt for det enkelte verv. Representanter kan få avkortning i sin utbetaling ved manglende oppmøte. Folkevalgte har krav på å få dekt tapt arbeidsinntekt som følge av verv i Osen kommune, det være seg i forbindelse med formelle møter eller andre oppdrag som folkevalgt/tillitsvalgt jf. [kommunelovens § 8-2](https://lovdata.no/dokument/NL/lov/2018-06-22-83/KAPITTEL_2-4#%C2%A78-2)og [§ 8-3](https://lovdata.no/dokument/NL/lov/2018-06-22-83/KAPITTEL_2-4#%C2%A78-3).

Folkevalgte er, etter [kommunelovens § 5-1,](file://\\login.fosendrift.local\intern\Osen%20Felles\Felles\3Helse%20og%20omsorg\Div%20UKO\Politikk\Forskrifter%20Reglement\Folkevalgtes%20godtgjøring%202023\Folkevalgte%20er%20etter%20kommunelovens%20§%205-1%20medlemmer%20av%20kommunestyret%20og%20personer%20som%20et%20folkevalgt%20organ%20har%20valgt%20inn%20i%20et%20folkevalgt%20organ%20eller%20et%20annet%20kommunalt%20organ%20etter%20§%205-2.)medlemmer av kommunestyret, og personer som et folkevalgt organ har valgt inn i et folkevalgt organ, eller et annet kommunalt organ etter [kommunelovens § 5-2.](https://lovdata.no/dokument/NL/lov/2018-06-22-83/KAPITTEL_2-1#%C2%A75-2)

## § 3-2. Fast årlig godtgjørelse og møtegodtgjørelse

|  |  |
| --- | --- |
| **Tillitsverv** | **Godtgjørelse** |
| Formannskapsmedlemmer | Fast årlig godtgjørelse med 5 % av «nøkkellønnstrinnet». Møtende varamedlemmer i formannskapet godtgjøres pr. møte med 0,6 ‰ av «nøkkellønnstrinnet». |
| Leder av kontrollutvalget | Fast årlig godtgjørelse med 2,5 % av «nøkkellønnstrinnet». I tillegg kan det gis godtgjørelse for tapt arbeidsfortjeneste med inntil 2 dager pr. måned |
| Medlemmer av kommunestyret og kontrollutvalget | Medlemmer og evt. møtende varamedlemmer godtgjøres pr. møte med 0,55 ‰ av «nøkkellønnstrinnet». |
| Leder og medlemmer av andre faste utvalg og nemnder som er valgt av kommunestyret | Gis en møtegodtgjørelse på 0,25 ‰ av «nøkkellønnstrinnet» |
| Komiteer, utvalg mv som folkevalgte organ opnevner til kortvarige oppdrag og/eller konkrete arbeidsoppgaver gis ikke uten videre møtegodtgjøring.  | Formannskapet gis fullmakt til å avgjøre om møtegodtgjørelse skal gis.  |
| Administrativ kommuneledelse, enhetsledere og samarbeidsorgan ved skole/barnehage  | Får ingen møtegodtgjørelse. Unntatt her er de som er politisk valgt til å være representant i disse organene, så fremt de ikke er medlem av formannskap. Andre politiske repr. får 0,25 ‰ av «nøkkellønnstrinnet» |

## § 3-3. Justering av satsene

Satsene gjelder for valgperioden 2023 – 2027. Forskriften tas opp til vurdering før neste valgperiode.

## § 3-4 Fravær fra ombudet

Den faste godtgjøringen avkortes prosentvis ved større fravær enn 30 % i løpet av et år. Ved stort fravær vil for mye utbetalt fastgodtgjøring blir krevd tilbakebetalt ved årets slutt.

# Kapittel 4. Andre bestemmelser og ikrafttredelse

## § 4-1 Ettergodtgjøring

Folkevalgte som har vervet som sin hovedbeskjeftigelse, kan søke om ettergodtgjøring i inntil 3 måneder. Etterlønn utover 1,5 måned bortfaller ved inntreden i ny stilling.

Retten til ettergodtgjøring skal avkortes krone for krone mot annen inntekt. Det samme gjelder for ordinær inntekt som den folkevalgte frivillig avstår fra.

Pensjonsinntekter etter [folketrygdloven kapittel 19](https://lovdata.no/lov/1997-02-28-19/kap19) og [kapittel 20](https://lovdata.no/lov/1997-02-28-19/kap20) skal ikke anses som inntekt.

## § 4-2 Utbetaling av godtgjøringer

Fastgodtgjøring til ordfører, varaordfører, formannskapet, og leder av kontrollutvalg blir utbetalt månedsvis over kommunens lønnssystem.

Utbetaling av de øvrige godtgjøringer skjer som hovedregel 1 gang pr. år.

## § 4-3 Rett til sykepenger

Folkevalgte som har vervet som sin hovedbeskjeftigelse, har samme rett til godtgjørelse som ansatte har til lønn i kommunen.

## § 4-4 Rettigheter ved yrkesskade

Folkevalgte som har vervet som sin hovedbeskjeftigelse, har samme rett til ytelser ved yrkesskade som ansatte i kommunen.

## § 4-5 Permisjon

Folkevalgte som har vervet som sin hovedbeskjeftigelse gis permisjon i samsvar med [arbeidsmiljøloven § 12-1](https://lovdata.no/lov/2005-06-17-62/%C2%A712-1) til [§ 12-10](https://lovdata.no/lov/2005-06-17-62/%C2%A712-10), [§ 12-12](https://lovdata.no/lov/2005-06-17-62/%C2%A712-12) og [§ 12-15](https://lovdata.no/lov/2005-06-17-62/%C2%A712-15).

Under permisjonen beholder de folkevalgte godtgjøringen i inntil to uker, med mindre de gir avkall på den. Under svangerskapspermisjon, omsorgspermisjon, fødselspermisjon, foreldrepermisjon og permisjon ved barns og barnepassers sykdom skal de folkevalgte ha rett til å beholde godtgjøringen etter de samme reglene som gjelder for ansatte i kommunen.

## § 4-6 Ferie

Folkevalgte omfattes ikke av ferieloven, men årlig fritid tilsvarende ferielovens bestemmelser kan avvikles i samråd med ordføreren. For slik fritid utbetales ordinær fast godtgjøring.

## § 4-7 Pensjonsordning

Folkevalgte i Osen kommune med minimum 1/3 av full godtgjørelse innlemmes i den ordinære pensjonsordningen i KLP for kommunalt ansatte.

##  § 4-8 Folkevalgtes arbeidsvilkår

Formannskapsmedlemmer og gruppeledere gis kontorplass med adgang til nødvendige hjelpemidler på kommunehuset.

De politiske partier kan leie møterom gratis ved kommunehuset.

All kopiering som vedrører kommunepolitikken, er gratis for partiene.

## § 4-9 Ikrafttredelse

Forskriften gjelder fra det konstituerende kommunestyremøte 5. oktober 2023.